Document ID: 32003R1956

Ir-Regolament tal-Kummissjoni (KE) Nru 1956/2003
tas-6 ta' Novembru 2003
li jistabbilixxi l-ammonti li għandhom ikunu allokati lill-importaturi mill-ewwel porzjon tal-kwota kwantitattiva tal-Komunità fuq ċerti prodotti li joriġinaw fir-Repubblika tal-Poplu taċ-Cina
IL-KUMMISSJONI TAL-KOMUNITAJIET EWROPEJ
Wara li kunsidrat it-Trattat li jistabbilixxi l-Komunità Ewropea,
Wara li kunsidrat ir-Regolament tal-Kunsill (KE) Nru 520/94 tas-7 ta' Marzu 1994 li jistabbilixxi proċedura Komunitarja sabiex jiġu amministrati l-kwoti kwantitattivi [1], kif l-aħħar emendat bir-Regolament (KE) Nru 806/2003 [2], u partikolarment l-Artikoli 9 u 13 tiegħu,
Wara li kunsidrat ir-Regolament tal-Kummissjoni (KE) Nru 1351/2003 tat-30 ta' Lulju 2003 li jistabbilixxi proċeduri amministrattivi għall-ewwel porzjon tal-kwoti kwantitattivi tal-2004 għal ċerti prodotti li li joriġinaw fir-Repubblika tal-Poplu taċ-Cina [3], u partikolarment l-Artikolu 6 tiegħu,
Billi:
(1) Ir-Regolament (KE) Nru 1351/2003 jistabbilixxi l-porzjon ta' kull kwota konċernata riservat għal importaturi tradizzjonali u oħrajn u l-kundizzjonijiet u l-metodi għal parteċipazzjoni fl-allokazzjoni tal-kwantitajiet disponibbli. Importaturi issottomettew applikazzjonijiet għal liċenzji ta' importazzjoni lill-awtoritajiet nazzjonali kompetenti bejn il-31 ta' Lulju 2003 u t-3 ta' wara nofs in-nhar, ħin ta' Brussell, tad-19 ta' Settembru 2003, skond l-Artikolu 3 tar-Regolament (KE) Nru 1351/2003.
(2) Il-Kummissjoni rċeviet mill-Istati Membri, konformi ma' l-Artikolu 5 tar-Regolament (KE) Nru1351/2003, tagħrif dwar l-ammonti u l-volum miġbur ta' l-applikazzjonijiet għal liċenzja ta' importazzjoni sottomessi u l-volum sħiħ importat minn importaturi tradizzjonali fl-1998 jew 1999, is-snin ta' referenza.
(3) Il-Kummissjoni issa tista', fuq il-bażi ta' dik l-informazzjoni, tistabblixxi kriterji kwantitattivi uniformi li permezz tagħhom l-awtoritajiet nazzjonali kompetenti jistgħu jissodisfaw applikazzjonijiet għal liċenzja sottomessi minn importaturi fl-Istati Membri għall-ewwel porzjon tal-kwoti kwantitattivi tal-2004.
(4) Eżami tal-figuri fornuti mill-Istati Membri turi li l-volum miġbur ta' applikazzjonijiet sottomessi minn importaturi tradizzjonali għall-prodotti elenkati fl-Anness I għal dan ir-Regolament jeċċedi l-porzjon tal-kwota merfugħa għalihom. L-applikazzjonijiet għandhom għalhekk jiġu issodisfati billi tiġi applikata r-rata uniformi ta' tnaqqis murija fl-Anness I għal volum ta' importazzjoni ta' kull importatur, espress f'termini ta' kwantità jew valur, mifrux fuq il-perjodu ta' referenza.
(5) Eżami tal-figuri fornuti mill-Istati Membri turi li l-volum miġbur ta' applikazzjonijiet sottomessi minn importaturi m'humiex tradizzjonali għall-prodotti elenkati fl-Anness II għal dan ir-Regolament jeċċedi l-porzjon tal-kwota merfugħa għalihom. L-applikazzjonijiet għandhom għalhekk jiġu issodisfati billi tiġi applikata r-rata uniformi ta' tnaqqis murija fl-Anness II għall-ammonti mitluba minn kull importatur, kif limitat bir-Regolament(KE) Nru 1351/2003.
(6) Ammonti m'humiex mittieħda minn importaturi m'humiex tradizzjonali ġew trasferiti lil importaturi tradizzjonali,
ADOTTAT DAN IR-REGOLAMENT:
Artikolu 1
Bi tweġiba għal applikazzjonijiet għal liċenzja dwar prodotti elenkati fl-Anness I sottomessi kif xieraq minn importaturi tradizzjonali, l-awtoritatijiet nazzjonali kompetenti għandhom jallokaw lil kull importatur kwantità jew valur ugwali għal dak li importa fl-1998 jew 1999, kif indikat mill-importatur, aġġustat mir-rata ta' tnaqqis kif speċifikata fl-Anness msemmi għal kull kwota.
Fejn l-użu ta' dan il-kriterju kwantitattiv jitlob allokazzjoni akbar minn dik li saret applikazzjoni għaliha, il kwantità jew valur allokati għandhom ikunu limitati għal dawk speċifikati fl-applikazzjoni.
Artikolu 2
Bi tweġiba għal applikazzjonijiet għal liċenzja dwar prodotti elenkati fl-Anness II sottomessi kif xieraq minn importaturi m'humiex tradizzjonali, l-awtoritajiet nazzjonali kompetenti għandhom jallokaw lil kull importatur kwantità jew valur ugwali għall-ammont mitlub fil-limiti fissati bir-Regolament (KE) Nru 1351/2003, aġġustati bir-rata ta' tnaqqis speċifikata fl-Anness imsemmi għal kull kwota.
Artikolu 3
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fil-kumplessità tiegħu u japplika direttament fl-Istati Membri kollha.
Magħmul fi Brussell, fis-6 ta' Novembru 2003.

Labels: 3
18